खंडेला को सीकर जिले में ही रखने की मांग
मंगलवारको आम जनता की ओर से माकपा ने उपखंड अधिकारी जयवीरसिंह कालेर को मुख्यमंत्री के नाम का ज्ञापन सौंपा। ज्ञापन में खंडेला को सीकर जिले में ही रखने की मांग की गई है।
उन्होंने बताया कि बजट सत्र में प्रस्तावित नीमकाथाना को जिला बनाने पर खंडेला को नीमकाथाना में शामिल करने की संभावना है। क्षेत्र की जनता सीकर जिले में ही रहना चाहती है। अगर जनभावना के विरोध में खंडेला विधानसभा क्षेत्र को नीमकाथाना जिले में जोड़ा गया तो घोषणा के साथ ही जनता द्वारा आंदोलन किया जाएगा। ज्ञापन देने से पूर्व उपखंड कार्यालय के सामने धरना दिया गया। धरने को माकपा सचिव का. सुभाष नेहरा, किसान सभा सचिव एडवोकेट राजेंद्र जाखड़, सूरजमल, मालीराम, फूलचंद, गोपालसिंह आदि ने संबोधित किया। अध्यक्षता सागरमल दायल, भगवानसहाय सुवालाल यादव ने की। इधर, एडवोकेट हरिबक्ससिंह चाहर ने प्रधानमंत्री, मुख्यमंत्री सहित कलेक्टर आदि को पत्र भेजकर खंडेला को जिला बनाने की मांग की है। पत्र में मुंसिफ कोर्ट खोलने, पेयजल समस्या के समाधान के लिए नहर, आवारा पशुओं का समाधान करने और बृसिंहपुरा रोड पर गंदे पानी के भराव की समस्या से निजात दिलाने की मांग की है।
खंडेला. एसडीएम को मांगों को लेकर ज्ञापन सौंपते हुए।
hin_Deva hin_Deva hin_Deva hin_Deva